CELEX: 62014CA0473
Language: fi
Date: 2015-09-10 00:00:00
Title: Asia C-473/14: Unionin tuomioistuimen tuomio (yhdeksäs jaosto) 10.9.2015 (ennakkoratkaisupyyntö, jonka on esittänyt Symvoulio tis Epikrateias – Kreikka) – Dimos Kropias Attikis v. Ypourgos Perivallontos, Energeias kai Klimatikis Allagis (Ennakkoratkaisupyyntö — Direktiivi 2001/42/EY — Tiettyjen suunnitelmien ja ohjelmien ympäristövaikutusten arviointi — Hymettoksen vuoristoylängön suojelua koskeva järjestelmä — Muutosmenettely — Kyseisen direktiivin sovellettavuus — Ateenan ja sen lähialueiden yleiskaava ja ympäristönsuojeluohjelma)

3.11.2015   
            
            
               FI
            
            
               Euroopan unionin virallinen lehti
            
            
               C 363/18
            
         Unionin tuomioistuimen tuomio (yhdeksäs jaosto) 10.9.2015 (ennakkoratkaisupyyntö, jonka on esittänyt Symvoulio tis Epikrateias – Kreikka) – Dimos Kropias Attikis v. Ypourgos Perivallontos, Energeias kai Klimatikis Allagis
   (Asia C-473/14) (1)
   
   ((Ennakkoratkaisupyyntö - Direktiivi 2001/42/EY - Tiettyjen suunnitelmien ja ohjelmien ympäristövaikutusten arviointi - Hymettoksen vuoristoylängön suojelua koskeva järjestelmä - Muutosmenettely - Kyseisen direktiivin sovellettavuus - Ateenan ja sen lähialueiden yleiskaava ja ympäristönsuojeluohjelma))
   (2015/C 363/21)
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Symvoulio tis Epikrateias
   
      Pääasian asianosaiset
   
   
      Kantaja: Dimos Kropias Attikis
   
      Vastaaja: Ypourgos Perivallontos, Energeias kai Klimatikis Allagis
   
      Tuomiolauselma
   
   Tiettyjen suunnitelmien ja ohjelmien ympäristövaikutusten arvioinnista 27.6.2001 annetun Euroopan parlamentin ja neuvoston direktiivin 2001/42/EY 2 artiklan a alakohtaa ja 3 artiklan 2 kohdan a alakohtaa on tulkittava siten, ettei sellaisen toimen toteuttamista, joka sisältää direktiivin 2001/42 soveltamisalaan kuuluvan kaavoitukseen ja maankäyttöön liittyvän suunnitelman tai ohjelman ja jolla muutetaan aikaisemmin olemassa ollutta suunnitelmaa tai ohjelmaa, voida vapauttaa kyseisessä direktiivissä vaaditun ympäristöarvioinnin tekovelvollisuudesta sillä perusteella, että kyseisellä toimella on tarkoitus täsmentää ja panna toimeen ylemmäntasoisella toimella käyttöön otettu yleiskaava, josta siitäkään ei ole tehty tällaista ympäristöarviointia.
   
      (1)  EUVL C 7, 12.1.2015.